<classify> Meneja huyo alitoa kauli hiyo Dar es Salaam akizungumzia matokeo hayo ya Stars na Super Eagles ya sare ya bila kufungana katika Uwanja wa Taifa, Dar es Salaam.Binafsi nimefurahishwa mno na kiwango kilichooneshwa na Taifa Stars kwani timu imeonesha mabadiliko makubwa mno ukilinganisha na siku za nyuma ambapo wengi wangetegemea kuwa tutafungwa tu kirahisi, alisema Kikuli.Alisema wachezaji wote walionesha moyo wa kujituma na wa kizalendo na ndivyo inavyotakiwa katika kila mechi.Lazima kuwepo na ule moyo wa kujituma na kujitoa kwa aliji ya nchi yako na hicho kilionekana wazi siku ya Jumamosi na mwisho wake wa Nigeria wakashindwa kutufunga. Kocha amefanya kazi kubwa sana hasa ukizingatia bado ni kipindi cha mpito kwake ila dalili ni nzuri na akipewa muda zaidi na wachezaji hawa, ana uwezo wa kuleta matokeo mazuri ambayo sisi kama wadhamini tunayahitaji ili tuwe na kitu cha kujivunia katika udhamini wetu, alisema.Meneja huyo aliyehudhuria mechi hiyo, aliwashukuru Watanzania waliokuwepo uwanjani kwa kuonesha uzalendo wa hali ya juu na kuwataka waiunge mkono timu yao kwa mechi zijazo ili wachezaji wapate morali ya kufanya vizuri zaidi.Aliwataka wachezaji wasibweteke na matokeo haya kwani bado kuna kazi kubwa ya kufanya na sio kazi ya kocha tu, bali wachezaji pia na mashabiki wana nafasi yao katika kusababisha matokeo mazuri.Sisi kama wadhamini tunaahidi kuendelea kuwa karibu na timu ya Taifa na kwa kushirikiana na TFF kuhakikisha timu inawekewa mazingira ya kufanya vizuri kama ilivyofanyika kabla ya mechi hii dhidi ya Nigeria, alisema.Stars inakabiliwa na mechi ya kufuzu Kombe la Dunia dhidi ya Malawi itakayochezwa Oktoba 7 Dar es Salaam.  <topic>: MICHEZO 